Diari Oficial de la Generalitat Valenciana


Sumari del DOGV 9898, del 22-07-2024 (2024/7329)

RESOLUCIÓ de 16 de juliol de 2024, del director general de LABORA Servei Valencià d'Ocupació i Formació, per la qual es modifica la Resolució de 18 de juliol de 2023, per la qual s'aprova la convocatòria per a la concessió de subvencions públiques a càrrec de l'exercici pressupostari 2023, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9898

Data del DOGV
:   22-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7329

CVE
:   MYPI-Z-4597-4806

Data del document
:   16-07-2024

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * desenvolupament rural
    * alfabetització digital

Mitjançant Resolució de 18 de juliol de 2023, del director general de Labora Servei Valencià d'Ocupació i Formació, publicada en el DOGV número 9674, d'1 de setembre de 2023, es va aprovar la convocatòria per a la concessió de subvencions públiques a càrrec de l'exercici pressupostari 2023, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.

Per resolució de 20 de maig de 2024, del conseller d'Educació, Universitats i Ocupació, es va autoritzar una incorporació de crèdit finançat pel MRR, en les aplicacions pressupostàries del subprograma 322R00, MRR. Pla de recuperació transformació i resiliència, incloent-hi la nova línia de subvenció S1150, «Capacitació digital per a l'emprenedoria i desenvolupament rural».

A causa de la incorporació d'estos crèdits, mitjançant resolució de 6 de juny de 2024, del director general de Labora Servei Valencià d'Ocupació i Formació, publicada en el DOGV número 29739, de 14 de juny de 2024, es va incrementar la dotació pressupostària assignada en el resolc segon de la resolució de 18 de juliol de 2023, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2023, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència.

Tenint en compte el retard en la incorporació d'estos crèdits, les entitats es troben amb dificultats per a poder executar i acabar les accions en els terminis previstos, per la qual cosa es considera necessari modificar el termini de finalització d’estes per a facilitar el compliment de la formació programada.

D'acord amb l'exposat, i fent ús de la facultat que conferix a esta Direcció General l'article 14.1.e) del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servei Valencià d'Ocupació i Formació,

RESOLC

Modificar el termini de finalització de les accions formatives assenyalades en la part resolutiva quinzena  de la resolució de 18 de juliol de 2023, del director general de Labora Servei Valencià d'Ocupació i Formació, per la qual s'aprova la convocatòria per a la concessió de subvencions públiques a càrrec de l'exercici pressupostari 2023, per a l'execució del Programa de formació en capacitats digitals per a persones desocupades per a impulsar l'emprenedoria i el desenvolupament rural i reduir la bretxa de gènere, en el marc del Pla de recuperació, transformació i resiliència, que queda redactat com seguix:

«Els cursos hauran d'iniciar-se en el termini de 2 mesos des de la data de notificació de la resolució, llevat que per estar impartint formació les aules no es troben disponibles i en este cas este termini es comptarà a partir del moment en què finalitzen les referides accions formatives, data que haurà de ser comunicada al personal tècnic de formació i finalitzaran, amb caràcter general, abans del 31 de juliol de 2025.»

La present resolució tindrà efectes des del dia de la publicació en el *Diari Oficial de la Generalitat Valenciana*.

Contra el present acte, que esgota la via administrativa, podrà interposar-se recurs potestatiu de reposició davant este mateix òrgan en el termini d'un mes a partir de l'endemà de la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu competent, de conformitat amb el que s'establix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar qualsevol altre recurs que estime pertinent.

  

València, 16 de juliol de 2024

Antonio Galvañ Díez

Director general de Labora